米玄暉陽春詞帖贊
作者：岳珂
朝代：宋

paragraphs: 予家有山林集，觀寶晉自製之詞，每不逮乎平日之文。
豈句律之未工，疑用志之或分。
偉筆力之扛鼎，得過庭之異聞。
陶冶性情，自爲陽春。
既寓意于館甥，亦秘笈而自珍。
予嘗商略函書，彷彿梁塵，規矩合作，勺簫奪倫。
竊以爲夫君金縷之衣，亦未足以換墨練之裙也。